એક શેઠને ત્યાં એક નોકર હતો તેનું સાચું નામ તો બીજું હતું પણ શેઠ શેઠાણી તેને હીરો કહીને જ બોલાવતા. શેઠને ખબર કે આ હીરોમાં અક્કલ ઓછી છે તેમ છતાં તેને નાના નાના કામ સમજાવીને સોંપતા. તેમ છતાં તેમાંય કોઈ ગરબડ ન કરે તો તેનું નામ હીરો નહીં. સાધારણ રીતે બહારગામનું કામ શેઠ જાતે જ કરતા. એક દિવસ તેમને ઘોઘાનું એક કામ આવી પડ્યું. પણ તે ત્યાં જઈ શકે એમ ન હતાં કારણ તે કામથી પણ વધુ અગત્યનું કામ બીજા ગામનું હતું. એટલે રાતના શેઠાણી સાથે ચર્ચા કરી ત્યારે શેઠાણીએ કહ્યું ઘોઘાનું કામ હીરાને સોંપો. બરાબર સમજાવશો તો વાંધો નહીં આવે અને તે કોઈ ભૂલચૂક કરશે તો પણ કોઈ ખાસ નુકસાન નથી. શેઠે પણ તેમાં સંમતિ આપી.